Na podlagi sedmega odstavka 57. člena in četrte točke prvega odstavka 68. člena Zakona o javnih uslužbencih (Uradni list RS, št. 63/2007–uradno prečiščeno besedilo- UPB3, 69/2008-ZTFI-A, 69/2008-ZZavar-E, 65/2008, 40/2012-ZUJF) OBČINA BLED, CESTA SVOBODE 13, 4260 BLED objavlja prosto delovno mesto v Medobčinskem inšpektoratu in redarstvu občine Bled, Bohinj in Železniki

**PRIPRAVNIK m/ž**

**za usposabljanje za samostojno opravljanje nalog občinskega redarstva**

za določen čas, s polnim delovnim časom.

Za pripravnika se sprejme kandidat, ki prvič sklepa delovno razmerje in se usposablja za opravljanje dela.

Poleg splošnih pogojev za zaposlitev, ki jih določajo splošni delovno pravni predpisi morajo kandidati, ki se bodo prijavili na prosto delovno mesto, izpolnjevati naslednje pogoje:

* najmanj srednje tehniško in drugo strokovno izobraževanje/srednja strokovna izobrazba ali najmanj srednje splošno izobraževanje/srednja splošna izobrazba,
* znanje uradnega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Delovno področje:

* usposabljanje za samostojno opravljanje nalog občinskega redarstva,
* strokovno usposabljanje za opravo preizkusa znanja.

Prijava mora vsebovati:

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
* izjavo kandidata, da za namen te objave dovoljuje Občini Bled pridobiti podatke, navedene v 2. točki, iz uradnih evidenc.

Izbrani kandidat bo delo na delovnem mestu pripravnika opravljal v nazivu »občinski redar III«. Na podlagi 9 a člena Zakona o sistemu plač v javnem sektorju je osnovna plača pripravnika za čas pripravništva za šest plačnih razredov nižja od plačnega razreda delovnega mesta »občinski redar III«. Izbrani kandidat se bo usposabljal v prostorih Medobčinskega inšpektorata in redarstva občin Bled, Bohinj in Železniki in na terenu oz. območju teh občin.

Kandidat vloži prijavo v pisni obliki na naslov: Občina Bled, Cesta svobode 13, 4260 Bled, in sicer v roku 3 dni od dneva objave. Za pisno obliko prijave se šteje tudi elektronska oblika, poslana na elektronski naslov: obcina@bled.si., pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Informacije o objavi daje Aleksandra Žumer, tel. št. 04 5750 133.

V besedilu uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Obrazec za prijavo je priložen objavi javnega natečaja.

ŽUPAN

Janez FAJFAR

Številka: 110-12/2018

Datum: 16. 7. 2018